Дзяржаўная ўстанова адукацыі

“Клецкая сярэдняя школа №2”

Урок беларускай літаратуры ў 6 класе

**Ян Баршчэўскі “Вужыны кароль”**

Падрыхтавала і правяла

настаўнік беларускай мовы

і літаратуры

Аўдзей Алена Ягораўна

Клецк, 2020

**Урок беларускай літаратуры ў 6 класе**

**Тэма: Ян Баршчэўскі. “Вужыная карона”. Фантастычнае і чароўнае ў апавяданні**

**Мэта і задачы:** знаемства са зместам і жанравымі адметнасцямі апавядання Я.Баршчэўскага “Вужыная карона”, адзначыць яго міфалагічную аснову. Дапамагчы вучням зразумець галоўную думку твора, асэнсавць спрадвечныя маральныя высновы жыцця. Удасканальваць уменні вучняў вызначаць у празаічным творы сэнсавыя часткі, аднаўляць дэфармаваны план, характарызаваць героя паводле яго ўчынкаў і паводзін. Развіваць уменне ўспрымаць і аналізаваць тэкст, выяўляць самастойнасць меркаванняў.

Абуджаць цікавасць да літаратурных твораў.

**Вучэбна-метадычнае забеспячэнне:** вучэбны дапаможнік; зборнік Яна Баршчэўскага “Шляхціц Завальня або Беларусь у фантастычных апавяданнях”; партрэт Я.Баршчэўскага; аўдыязапіс сюіты для фортэпіяна Э. Тырманда.

**Абсталяванне**: клубок нітак, , люстэрка, карткі для прыёма “Люстэрка”, “Сіта”, запіс слоў на дошцы (слоўнік)

**Тып урока:** урок вывучэння новага матэрыялу

**Эпіграф:** Мой гаспадар Змяіны Цар,

Святлом сваёй кароны

Ты кажаш шлях сярод імшар

У храм дуброў зялёных. ( А.Сыс)

**Ход урока**

**Арганізацыйны момант**

Добры дзень, шаноўныя сябры. Рада бачыць вас на сённяшнім уроку. А пачаць яго хацелася б з гульні **“Зламаны тэлефон”.** Я на вушка шапну словы, а вам трэба будзе іх перадаць кожнаму чалавеку ад пачатку да канца рада.

1 рад. Жадаю плённай працы.

2 рад. Жадаю цудоўнага настрою.

3 рад. Жадаю выдатных адзнак.

Пасля правядзення гульні.

Як вы перадавалі адзін адному мае словы ад першага чалавека да апошняга, так і нашы далёкія продкі ашчадна, беражліва, перадаючы ад пакалення да пакалення, захавалі для нас духоўную спадчыну - вусную народную творчасць.

Сёння на ўроку мы з вамі працягнем знаёміцца з фальклорам беларускага народа , які сабраў для нас Ян Баршчэўскі, беларускі і польскі пісьменнік, адзін з пачынальнікаў новай беларускай літаратуры. Вядомы за свой найбунейшы твор «Шляхціц Завальня, або Беларусь у фантастычных апавяданнях» (на польскай мове). Але ўсё па парадку.

Абвяшчэнне тэмы і мэтаў (запіс у сшытак).

**Актуалізацыя апорных ведаў**

**Гульня “Клубочак”**.Зімовымі вечарамі, калі ўсе справы па гаспадарцы былі выкананы, дзяўчаты і жанчыны збіраліся ў адной хаце, шылі, вышывалі і пралі, замотваючы кудзелю (пряжу) вось у такія клубочкі. (Дэманструю клубочак).З такіх нітак не толькі адзенне выраблялі, але і гулялі. Сёння пагуляем і мы. Да каго клубочак у рукі трапіць, той назаве жанр вуснай народнай творчасці.

**Работа па тэме ўрока**

- Жанры фальклору мы ўспомнілі. Час пазнаёміцца з творчасцю Яна Баршчэўскага і яго творам «Шляхціц Завальня, або Беларусь у фантастычных апавяданнях» *(выступленне вучняў)*

- Чытанне апавяданне вучнямі і настаўнікам

- Праца над слоўнікам:

-Скажыце, ці ўсе словы былі зразумелыя, калі вы чыталі капавяданне ?( *Вучні адказываюць*).

- Пра Свята Узвіжанне ( *выступленне вучня*)

**Гімнастыка для вачэй**

**Фізкультхвілінка**

- Аналіз казкі

**1. У аснове апавядання — міф пра Вужынага Караля. Якія эпізоды ў творы падаліся вам незвычайнымі, фантастычнымі?**

*Незвычайным падаўся паход Сямёна на Лысую гару і сустрэча з Вужыным Каралём, а таксама з’яўленне і знікненне чорнага сабакі.*

**2. Якім быў панскі лоўчы Сямён па сваім характары? Як ён ставіўся да сваіх абавязкаў?**

*Сямён быў адказны, старанны, працавіты.*

**3. Якое даручэнне атрымаў Сямён ад панскага аканома? Чаму паляўнічаму не ўдалося яго выканаць?**

*Сямён атрымаў даручэнне прынесці пару глушцоў, цецерукоў і колькі курапатак. Некалькі дзён ён прабыў на паляванні, але дні былі нешчаслівыя і ён не змог знайсці ніводнай птушкі.*

**4. Як атрымалася, што Сямён трапіў у залежнасць ад нячысціка? Якія ўмовы той паставіў паляўнічаму?**

*Пасля наўдалага палявання Сямён стаў перажываць: пан яму не паверыць, што не змог застрэліць ніводнай птушкі і падумаў, што пакланіўся б нячысціку, толькі б выканаць даручэнне. Так і здарылася. Сямён адправіўся на Ласіную гару і авалодаў вужынай каронай, а чорны сабака стаў яму служыць.*

**5. Перачытайце апісанне ночы перад святам Узвіжання на Ласінай гары. Што прыйшло'ся там перажыць Сямёну, якія выпрабаванні вытрымаць? Як ён атрымаў Вужыную Карону?**

*Сямён бачыў страшэных лютых звяроў з крывавымі пашчамі, грознага Волата, які вырваў вялікую хваіну, плац залаты, чароўны сад, прывабных дзяўчат з вянкамі, чараду вужоў. Ён прайшоў праз гэтыя выпрабаванні, узышоў на гару і ўбачыў Вужынага цара. Сямён раскінуў белую хустку перад ім і ўкленчыў. Вуж выпусціў з галавы Карону на хустку і папоўз далей.*

**6. Што змянілася ў жыцці лоўчага пасля сустрэчы з Вужыным Каралём? Як стаў Сямён найслаўнейшым паляўнічым?**

*Пасля таго, як Карона трапіла ў рукі Сямёна, ён стаў лепшым і самым знакамітым паляўнічым на ўсю ваколіцу. У паляванні яму дапамагаў чорны сабака, які прыводзіў яго да дзічыны. Сабака заўсёды заставаўся ў лесе пасля палявання. Ніколі Сямён не вяртаўся з пустымі рукамі.*

**7. Якія чуткі хадзілі па ваколіцы пра Сямёна? Паразважайце, ці зрабіўся ён шчаслівым ад дапамогі нячысціка.**

*Людзі лічылі Сямёна чараўніком,некаторыя нават бачылі чорнага сабаку, які сустракаў яго ў лесе. Усе лічылі, што яму дапамагае сам нячысцік. Сямён не быў шчаслівым, бо яго ўсе баяліся, цураліся, некаторыя нават зайздросцілі. Нячыстая сіла не можа зрабіць чалавека шчаслівым.*

**8. Як удалося паляўнічаму вызваліцца ад нячысціка? Чаму той не хацеў адпускаць Сямёна?**

*Сямёну спадабалася дзяўчына Марыся. Ён хацеў на ёй ажаніцца, але тая папрасіла яго пацалаваць яе крыжык. Ён так і зрабіў. Пасля гэтага з’явіўся Вужыны Кароль, але Сямён кінуў у яго каменем. Пасля гэтага чорны сабака знік, а Сямён доўга паўсюдна бачыў вужоў. Нячысцік не жадаў адпускаць Сямёна, бо кожная чалавечая душа была для яго важнай і жаданай. Аднак вера Марысі выратавала паляўнічага ад залежнасці*.

**9. Як вы думаеце, што неабходна чалавеку для таго, каб вытрымаць неспрыяльныя жыццёвыя абставіны? Абгрунтуйце свае меркаванні.**

*Для гэтага патрэбна быць аптымістычным, верыць у свае сілы, не здавацца, не сумаваць, а ўпарта перамагаць усе нягоды, бо няма нічога немагчымага. Галоўнае, не траціць веру ў сябе і свае здольнасці.*

Работа ў парах:

-Зараз праверым, наколькі ўважліва чыталі вы твор. Размяркуйце часткі плана ў правільнай паслядоўнасці. Хто хутчэй?

“Пераблытаны план”

Прыём “Люстэрка”

Праца ў парах

У мяне ў руках люстэрка. Я гляжуся ў яго, як і Найрыта з беларускай народнай легенды, бачу, хто я і якая я. Зараз прапаную вам заданне з той жа назвай.

Вам трэба папрацаваць у парах і адказаць, хто такі герой, які ён і г.д.

Прыём “Сіта”

А зараз “прасеем” якасці нашага герояў, выберам тыя, якія яму падыходзяць: хцівасць,сквапнасць,хітрасць, кемлівасць, знаходлівасць, працавітасць, дасціпнасць, мудрасць, настойлівасць.(Калі дазваляе час, запісваем у сшытак)

Прыём “Фішбоўн”

* З якім словам асацыіруецца ў вас наш народ. Шчырасць ( сардэчнасць, душэўнасць): гасціннасць, добразычлівасць, працавітасць, памяркоўнасць (цярпімасць),мудрасць, мужнасць.
* Што дапамагло Сямёну выратавацца ад нячыстай сілы?
* Чаму можа навучыць нас апавяданне Яна Баршчэўскага?

Хвіліна творчасці (індывідуальнае заданне 3 вучням)

-Сачыненне- мініяцюра на тэму”Выратаваць душу дапамогуць добрыя справы”

- Прэзентацыя работ

**Рэфлексія**

* Складанне сінквейна

Сямен

Добразычлівы і мудры

Даглядае, ахоўвае і любіць

Верыць ў сябе і свае здольнасці.

Мудрасць

**Падвядзенне вынікаў і выстаўленне адзнак**

**Дамашняе заданне:** Выразнае чытанне казкі, пераказ . Складзіце тостыя і тонкія пытанні да казкі ( па жаданні)